Tobetsa fa go buisa molaetsa ka Setswana.
Molaetsa go tswa go Motlatsamokanseliri go keteka kgatiso ya molao o mošwa
Modirimmogo yo o rategang,
Jaanong go ka tlatswa diphatlhatiro tsa batlatsa-motlatsamokanseliri, badini ba khuduthamaga, batlatsa-badini, bakaedi ba akatemi le batlatsa-bakaedi, (le mo go tlhokegang) mme ntlha e e botlhokwa e ke batlang go e sedifatsa ke gore ga go tlhokege gore re eme nako epe go netefatsa toro ya rona ya YBB.
Dikgang tse di tlhotlheletsang ke gore se ke fela jaaka go diragala mo dikarolong tse dintsi tsa yunibesiti, mo badirimmogo ba tsereng batone mme ba taboga ka yone. Kgatiso e ga e a diragala pele ga nako mme ke mo godimo ga tlhogo mo nakong ka gore re ne re le mo kgatelelong ya gore YBB e netefatse mosolatogamaano mme e bontshe ka bopaki gore e ineetse go tlisa boitseanape jwa akatemi, tshiamo ya boago le tlhomelo ya maikaelelo a rona.
Ka nnete re tshwanetse go dirisana ka ditiro tse re le ditlhopha, a ke ka mo ditlhopheng tsa dirutwa (tse dišwa), dikolo kampo magoro. Mo ditikologong tse di farologaneng maatla le ponelopele ya baeteledipele di botlhokwa thata. Kwa ntle ga ditiro tsa nnete ke kemonokeng ya badirimmogo ka bongwe ka bongwe, baeteledipele ba ka se bone katlego.
Ga ke rate go tla ka tlhaloso ya gore re dire jang gore mo dikolong go nne le mowa o le mongwe mme go tswa mo go se se setseng se diragala kgotsa se se bonelwang pele mo isagong, motho a ka tshitshinya dintlha tse di latelang go nna maikaelelo a a minimamo:
Dikopano tse di tsenang ka tlhomamo ka gale (ke batho kgotsa ka dikhonferense tsa bidio) magareng a badirimmogo ba akatemi ba ba leng karolo ya kgotsa ba ba tlileng go nna karolo ya, ditlhopha tsa dirutwa, dikolo kgotsa magoro tse dišwa. Dikopano tse ga di a tshwanelwa go nna fela tsa go bua le go senya nako mme di tshwanetse go nna ditšhono tsa go rutana le go logela bokamoso jo bo tshwanang maano.
Mo go tlhokegang, go diriwe dithulaganyo tsa gore maloko a badiri ba maitemogelo a mantsi a rute badiri ba dikhamphase tse dingwe.
Dilo tse tsotlhe di tshwanetse go diriwa ka kelotlhoko ya gore maitemogelo a baithuti a tshwane mme magoro otlhe a nne magae a baithuti. Ka lone polelo le kakanyo e, maitemogelo a badiri ba ba rutang a a botlhokwa, a tshwanetse go laolwa sentle go ba fa bokgoni le tikologo ya tiro e e kgotsofatsang e e tlisang maungo.
Re ikgogomosa ka dietiki tsa go tlhokomela le go dira ka pelo, mme tse di tlhokega gore tsotlhe tse di fa godimo di fitlhelelwe. A mongwe le mongwe wa rona a bone se go nna maitlhomo a sebele.
Tsotlhe tse di fa godimo ka nako e le nngwe ke molaetsa wa tebogo wa se se fitlheletsweng mo nakong e e fetileng le tsholofelo mo go se re direlang go ya kwa go sone. Yunibesiti ya Bokone-Bophirima ke lefelo la bangunanguni le bararabololamathata, lefelo la bafitlheledi le baeteledipele. Tloga mo tikologong ya gago ya boiketlo mme tlamparela dikgwetlho tse di sa emang fela mo pele ga rona mme di setse di le karolo ya maphelo a rona.
Ka kopo, palama tsela e le nna. Ke tsela e e botlhokwa go ka tsamaya.